मार्क्सीय वैचारिकता समाज के निम्न तबके का प्रतिनिधित्व करती है जो सात्रींय वैचारिकता मध्यवर्ग का। आज का मध्यवर्ग भी उतना ही शोषित है जितना निम्नवर्ग। उसका शोषण शारीरिक नहीं, वैचारिक है। इसीलिए आज यह वर्ग इतना कुण्ठाग्रस्त, संत्रासबद्ध और घुटनभरा दिखाई देता है। वह अपने वैचारिक अस्तित्व की खोज में हैं पर इसके लिए अपनी आर्थिक कमजोरी के कारण वह ‘अपने चुनाव’ में स्वतंत्र नहीं अथवा ‘अपनी स्वतंत्रता’ में चुनाव–धर्म नहीं। अन्तत: उसकी वैचारिकता अर्थ की गुलाम बनने को बाध्य हो जाती है।